die gaen sullen moegen uuyt ende inne tvoirsˀ
beest
hoff gelijc des wynnen soe langc den prioer gelieft
mair de selve wynne en sal niet gehouden zijn
den selveˀ verckoneˀ ende zesse hoendeˀn eˀnige voederiˀgˀ
te gevenˀ dan dat zij rapen sulleˀ moegen bynnen
den voirsˀ mesthove Itˀ dooft sal volgen half den
godshˀ ende half den wynne alsoe dat gewoenlijc
is Item ten inde vanden voirsˀ tˀmijne sal
de voirsˀ wynne de wynnenˀ landen wel ende
loffelijc gewonen gemest ende besaeyt laten gelijck
wijs men een hoff tuytganc meye sculdich is te
latenˀ Itˀ de voirsˀ wynne sal moegen truncken opte
voirsˀ goet in redelijcker wijs ten gewoenlijcken
tijde ende dair een wynne sculdich is te truˀckenˀ
hourder inde drie leste jaeˀn want de truncboomeˀ
nu alleˀ tijtveerdich zijn om truncken Itˀ de wiˀne
sal alle jaeˀ den tˀmijn uuytdueˀnde moeteˀ bereyden
alsoe vele lants als behoeven sal tot eeneˀ halstˀ
lijzaets wel ende loffelijc gelijc den zijneˀ ende
miet sal hem den saet leveˀn ende tot dien sal
de selve wynne inde twee ierste jaeˀn elcx jairs
moten bereyden gelijc den zijnen alsoe vele lants
sonder sgoidshˀ cost oˀme dˀ op te besaeyen een halstˀ
erwijten ende dit alleene tot pˀfijte vanden
selve goidshuyse mair tgoidshuys sal den zaet
dair toe leveˀn Item oft den voirsˀ wynne
geloefde te roden oft te doen roden dat sal
hij moegeˀ doen opde vorlen oft andeˀn plaetsseˀ
dair de ploech niet gegaen en heeft oft aen
dbosscelken dˀaff sal de wynne hebben tgene
dat hij uuytroden sal uuytgenomen opgaende
hout oft ooftboomen Ende vandˀ uuytgeroeddˀ